Hollantiin pyrkiviltä testataan suullista hollannin taitoa ja kykyä ymmärtää kirjoitettua hollantia.

Hollantiin pyrkiviltä testataan suullista hollannin taitoa ja kykyä ymmärtää kirjoitettua hollantia. Yle

Turun yliopistossa on tehty testejä 1 500:n yläkoulu- ja lukioikäisen parissa. Myös opettajia testataan.

Tyttöjen tietotekniikkataidot ovat huomattavasti heikommat kuin poikien, selviää Turun yliopistossa tehdyissä testeissä. Koulutussosiologian tutkimuskeskus on testannut tähän mennessä tuhannen yläkoululaisen ja viidensadan lukiolaisen tietotekniikkataitoja. Muun muassa tiedonhaussa ja eri ohjelmistojen käytössä tyttöjen taidot ovat poikia heikompia.

– Lasten ja nuorten teknologiataidoissa on oppilaiden kesken huolestuttavan suuria eroja. Osalla osaaminen on todella heikkoa. Erityisesti tiedonhakutaitojen ja työvälineohjelmistojen käytössä on parantamisen varaa, kertoo tutkija Meri-Tuulia Kaarakainen.

Koulutussosiologian tutkimuskeskus jatkaa tutkimuksia ja selvittää myös opettajien tietoteknisiä taitoja. Tutkimuksessa kerätään testiaineistot yhteensä 3 000 yläkoululaiselta, lukiolaiselta sekä ammatillista perustutkintoa suorittavalta nuorelta.

Lähteet: Turun yliopiston tiedote